
615/1000 mõttelist osa Aleksander Puškini tn 26 

maaüksusest munitsipaalomandisse taotlemine ja

sihtotstarbe määramine
1. Asjaolud ja menetluse käik 
Aadressil, Narva linn, Aleksander Puškini tn 26 asub mitmekorruseline ühiselamu hoone, mille 615/1000 mõttelist osa kuulub Narva linnale ja 385/1000 mõttelist osa kuulub Riiklikule Piirivalve Ametile. Hoone on registreeritud Riiklikus Ehitisregistris 118000203 koodi all. 

Nimetatud hoone teenindamiseks moodustatakse maaüksus Aleksander Puškini tn 26, pindala 3800 m2. Moodustava maaüksuse piiride ettepanek on kooskõlastatud 03.07.2012.a Ida-Viru Maavanema poolt.
Linna üldplaneeringu kohaselt maaüksuse sihtotstarve on elamumaa.
Vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” § 4 punktile 3 kohalik omavalitsus võtab vastu katastriüksuse sihtotstarbe määramise otsuse.
Kuna Vabariigi Valitsuse 02.06.2006.a määruse „Maa munitsipaalomandisse andmise kord“ §6 lõige 1 kohaselt taotletakse maa munitsipaalomandisse volikogu vastava otsuse alusel tuleb vastu võtta otsus 615/1000 mõttelist osa Aleksander Puškini tn 26 maaüksusest üldpindalaga 3800 m2 linna munitsipaalomandisse taotlemise kohta.

2. Õiguslikud alused
2.1 Maareformi seaduse § 25 lõige 1 sätestab, et munitsipaalomandisse antakse tasuta Maareformi seaduse paragrahvis 28 nimetatud maa.
2.2 Maareformi seaduse § 28 lõike 1 punkti 1 kohaselt antakse linna omandisse munitsipaalomandisse jäävate hoonete ja rajatiste alune ning neid teenindav maa.
2.3 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse muud seadusega antud küsimused.
2.4 Juhindudes Maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr155 „Katastriüksuse sihtotstarvete liigid ja nende määramise kord”, Narva linna üldplaneeringust.
3. Otsus
3.1 Taotleda Narva linna munitsipaalomandisse üleandmist 615/1000 mõttelist osa Aleksander Puškini tn 26 maaüksusest (lisa1) üldpindalaga 3800 m2.
3.2 Määrata Aleksander Puškini tn 26 maaüksusele katastriüksuse sihtotstarbeks elamumaa (001; E).

4. Rakendussätted
4.1 Linnavalitsusel esitada Maavanemale käesoleva otsuse punktis 3.1 nimetatud maa munitsipaliseerimiseks taotlus koos kõigi vajalike lisamaterjalidega.

4.2 Maavanema jaatava vastuse korral moodustada Linnavalitsusel käesoleva otsuse punktis 3.1 nimetatud katastriüksus ja kinnitada piirid ning esitada katastritoimik registreerimiseks Maa-ameti Ida-Viru katastribüroosse.

4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

